AC/DC gennemgik flere medlemsudskiftninger, inden de fik udgivet deres debutalbum ''[[High Voltage (album)|High Voltage]]'' i 1975. Besætningen forblev derefter stabil, indtil bassisten [[Cliff Williams]] afløste [[Mark Evans]] i 1977. I 1979 indspillede bandet sit succesrige album ''[[Highway to Hell]]''. Efterfølgende døde forsangeren [[Bon Scott]] [[19. februar]] [[1980]] efter en nat med et stort alkoholforbrug, hvor han til sidst blev kvalt i sit eget opkast. I et kort stykke tid overvejede gruppen at gå i opløsning, men fandt så sangeren [[Brian Johnson]], der afløste Scott. Det samme år udgav de deres syvende studiealbum, ''[[Back in Black]]''.
Bandets næste album ''[[For Those About to Rock We Salute You]]'' blev også meget populært og var det første hard rock-album, der nåede førstepladsen i [[USA]]. AC/DC's popularitet havde en tilbagegang, kort tid efter at trommeslageren [[Phil Rudd]] forlod bandet i 1983. Det lave pladesalg fortsatte indtil udgivelsen af ''[[The Razors Edge]]'' i 1990. I 1995 sluttede Phil Rudd sig atter til bandet og bidrog til albummet ''[[Ballbreaker]]''. ''[[Stiff Upper Lip (album)|Stiff Upper Lip]]'' blev udgivet i 2000 og blev godt modtaget af anmelderne. Det nyeste album, [[Rock or Bust]], udkom i [[2014]].
Musik Foreninger Organisationer